8.2.2023
DA
Den Europæiske Unions Tidende
L 38/71
Tillæg I Sektorerne for vedvarende energi Følgende sektorer inden for vedvarende energi er berettigede til at få adgang til de finansielle vilkår og betingelser, der er fastsat i denne sektoraftale, såfremt deres virkninger behandles i overensstemmelse med Rådets henstilling fra 2012 om fælles strategier for offentligt støttede eksportkreditter og miljømæssig og social forsvarlighed (1) (som efterfølgende ændret af medlemmerne af OECD's arbejdsgruppe for eksportkreditter og kreditgaranti (ECG) og godkendt af OECDRådet): a) vindenergi (2) b) geotermisk energi c) tidevandsenergi, herunder energi produceret ved tidevandsstrømme d) bølgekraft e) osmotisk kraft f) solcelleenergi g) termisk solenergi h) termisk havenergi i) bioenergi: alle energianlæg, som er baseret på bæredygtig deponigas, gas fra rensningsanlæg eller brændstof udledt af biomasse.
Ved »biomasse« forstås den biologisk nedbrydelige del af produkter, affald og rester fra landbrug (omfat­ tende både vegetabilske og animalske stoffer) og skovbrug og fra nærtstående industrier samt den biologisk nedbry­ delige del af affald fra industri og husholdninger j) vandkraft k) energieffektivitet i projekter for vedvarende energi.
(1) Henstillingen fra 2012 finder tilsvarende anvendelse på projekter, der ikke har adgang til disse finansielle vilkår og betingelser.
(2) Den maksimale løbetid for selvløftende platforme anvendt til installation af vindturbiner er 12 år.